CELEX: 32013R0102
Language: hu
Date: 2013-02-04 00:00:00
Title: A Bizottság 102/2013/EU végrehajtási rendelete ( 2013. február 4. ) a 206/2010/EU rendeletnek az Egyesült Államoknak az élő patás állatok az Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékébe történő felvétele, a „POR-X” állat-egészségügyi bizonyítványminta és a hólyagos szájgyulladás vizsgálati módszerei tekintetében történő módosításáról  EGT-vonatkozású szöveg

5.2.2013   
            
            
               HU
            
            
               Az Európai Unió Hivatalos Lapja
            
            
               L 34/4
            
         A BIZOTTSÁG 102/2013/EU VÉGREHAJTÁSI RENDELETE
   (2013. február 4.)
   a 206/2010/EU rendeletnek az Egyesült Államoknak az élő patás állatok az Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékébe történő felvétele, a „POR-X” állat-egészségügyi bizonyítványminta és a hólyagos szájgyulladás vizsgálati módszerei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes élő patás állatok Közösségbe történő behozatalára, valamint a Közösségen történő átszállítására vonatkozó állat-egészségügyi szabályok megállapításáról, a 90/426/EGK és 92/65/EGK irányelv módosításáról, valamint a 72/462/EGK irányelv hatályon kívül helyezéséről szóló, 2004. április 26-i 2004/68/EK tanácsi irányelvre (1) és különösen annak 3. cikke (1) bekezdésének első és második albekezdésére, 6. cikke (1) bekezdésének első albekezdésére, 7. cikkének e) pontjára, 9. cikkére, valamint 13. cikke (1) bekezdésének e) pontjára,
   mivel:
   
               (1)
            
            
               A 2004/68/EK irányelv megállapítja az egyes élő patás állatok Unióba történő behozatalára, és az Unión történő átszállítására vonatkozó állat-egészségügyi követelményeket. Előírja, hogy egyedi rendelkezések határozhatók meg – beleértve az állat-egészségügyi bizonyítványmintákat – az I. mellékletben felsorolt patás fajokhoz tartozó élő állatok engedéllyel rendelkező harmadik országokból az Unióba történő behozatalára vonatkozóan.
            
         
               (2)
            
            
               Az egyes állatoknak és a friss húsnak az Európai Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékeinek, valamint az állat-egészségügyi bizonyítványra vonatkozó követelmények megállapításáról szóló, 2010. március 12-i 206/2010/EU bizottsági rendelet (2) meghatározza az élő a 2004/68/EK irányelv I. mellékletében felsorolt fajokhoz tartozó hasított körmű állatok egyes szállítmányainak az Unióba történő behozatalára vonatkozó állat-egészségügyi bizonyítványokkal kapcsolatos követelményeket. A 206/2010/EU rendelet I. melléklete megállapítja az olyan harmadik országok, e harmadik országok területeinek és területei részeinek jegyzékét, ahonnan az ilyen szállítmányok az Unió területére behozhatók. Rendelkezik továbbá a szállítmányokat kísérő állat-egészségügyi bizonyítványmintákról.
            
         
               (3)
            
            
               Jelenleg patás állatok az Unióba csak olyan harmadik országokból, vagy regionalizáció esetén harmadik országok részeiből hozhatók be, amelyek az állatok szállítását megelőző legalább hat hónapban hólyagos szájgyulladástól mentesek voltak.
            
         
               (4)
            
            
               Az Egyesült Államok kérte, hogy engedélyezzék számára élő sertések tenyésztés és termelés céljából az Unióba történő behozatalát.
            
         
               (5)
            
            
               Az Egyesült Államok hólyagos szájgyulladás járvány előfordulásáról tett jelentést. Ezek a járványok azonban szórványosak és bizonyos területekre korlátozódnak. A hólyagos szájgyulladásnak az Unióba az adott harmadik országból élő sertések importja útján történő bevitelének kockázata elhanyagolható, amennyiben betartják azokat a biológiai biztonsági intézkedéseket, amelyeket a Nemzetközi Állatjárványügyi Hivatal (OIE) Szárazföldi Állat-egészségügyi Szabályzatának 8.15.6. fejezete előír, beleértve a sertések export előtti tartózkodásának időtartama alatt betegségtől mentes telepen történő nevelését, az exportra szánt állatok export előtti karanténban, és a berakodás helyére történő szállítás során rovaroktól védetten töltött időszakát, valamint az összes, exportra szánt állat vizsgálatát.
            
         
               (6)
            
            
               A 206/2010/EU rendelet I. mellékletének 1. részét módosítani kell az Egyesült Államok hozzáadásával az olyan harmadik országok, e harmadik országok területeinek és területei részeinek jegyzékéhez, ahonnan élő patás állatok szállítmányai az Unió területére behozhatók, jelezve a hólyagos szájgyulladás vizsgálatát biztosító megfelelő garanciákat. E garanciák alkalmazását az állatokat kísérő, a tenyésztésre és termelésre szánt élő sertések állat-egészségügyi bizonyítványában az Unióba történő behozatalakor igazolni kell.
            
         
               (7)
            
            
               A 206/2010/EK rendelet I. mellékletének 2. részében található vonatkozó bizonyítványmintákban előírt, a háziasított élő sertések importjára vonatkozó állat-egészségügyi bizonyítványmintát („POR-X”) ennek megfelelően módosítani kell az exportot megelőző időszakra vonatkozó tartózkodás és karantén feltételeinek, valamint a laborvizsgálatok követelményeinek bevezetésével.
            
         
               (8)
            
            
               Továbbá ahol a 206/2010/EU rendelet 5. cikke szerint e rendelet I. melléklete alapján az állat-egészségügyi bizonyítvány mintavételt és vizsgálatot ír elő, ezeket a melléklet 6. részében megállapított, az anyagok standardizálására és vizsgálati eljárására vonatkozó jegyzékének megfelelően kell végezni. Ezért szükséges a 206/2010/EU rendelet I. melléklete 6. részének a vonatkozó jegyzékkel és a hólyagos szájgyulladás vizsgálati módszereivel történő kiegészítése. A vizsgálatot a hólyagos szájgyulladás szerológiai vizsgálatára vonatkozó jegyzékeknek megfelelően, a nemzetközi kereskedelemre vonatkozóan az OIE szárazföldi állatokra vonatkozó diagnosztikai vizsgálatokról és vakcinákról szóló kézikönyvének 2.1.19. fejezetében leírt iránymutatások szerint kell elvégezni és értelmezni.
            
         
               (9)
            
            
               A 206/2010/EU rendeletet ezért ennek megfelelően módosítani kell.
            
         
               (10)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 206/2010/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. február 4-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 139., 2004.4.30., 321. o.
   
      (2)  HL L 73., 2010.3.20., 1. o.
   
      MELLÉKLET
      A 206/2010/EU rendelet I. melléklete a következőképpen módosul:
      
                  1.
               
               
                  A 1. rész a következő, Egyesült Államokra vonatkozó bejegyzéssel egészül ki:
                  
                              „US – Amerikai Egyesült Államok
                           
                           
                              US-0
                           
                           
                              Az egész ország
                           
                           
                              POR-X
                           
                           
                              D”
                           
                           
                               
                           
                        
            
                  2.
               
               
                  Az 2. rész a következőképpen módosul:
                  
                              a)
                           
                           
                              A „POR-X”-re vonatkozó szöveg helyébe a következő szöveg lép:
                              
                                          „»POR-X«
                                       
                                       
                                          behozatal után tenyésztésre és/vagy termelésre, vagy egy harmadik országból egy másik harmadik országba az Unió területén történő átszállításra szánt, háziasított sertésfélékre (Sus scrofa) vonatkozó állat-egészségügyi bizonyítványminta.”
                                       
                                    
                        
                              b)
                           
                           
                              A KG (kiegészítő garanciák) jegyzéke a következő szöveggel egészül ki:
                              
                                          „»D«
                                       
                                       
                                          a POR-X (II.2.1.b. rovat) bizonyítványminta szerint igazolt állatokon végzett, a hólyagos szájgyulladás megállapítására irányuló vizsgálatokra vonatkozó garanciák.”
                                       
                                    
                        
                              c)
                           
                           
                              A „POR-X” állat-egészségügyi bizonyítványminta helyébe a következő bizonyítványminta lép:
                              „POR-X minta
                              
                              
                                 
                              
                                 
                              
                                 
                              
                                 
                           
                        
            
                  3.
               
               
                  A 6. rész a következő szöveggel egészül ki:
                  „Hólyagos szájgyulladás (VS)
                  
                  A vírusneutralizációs próbát (VN) az OIE szárazföldi állatokra vonatkozó diagnosztikai vizsgálatokról és vakcinákról szóló kézikönyvének 2.1.19. fejezetében leírt, a hólyagos szájgyulladás vizsgálatára vonatkozó jegyzékeknek megfelelően kell elvégezni.
                  A citopatogén hatás (CPE) kialakulását megakadályozó szérumokat 1:32, vagy annál nagyobb arányú hígítás mellett úgy kell tekinteni, mint amelyek a hólyagos szájgyulladás vírusa elleni antitesteket tartalmaznak.”